ОШ ,,1. октобар'' Башаид

Датум: 23.3.2020.

**Интерно упутство за планирање, остваривање и евидентирање образовно-васпитног рада током ванредног стања**

**I Планирање наставе**

**ТАБЕЛА 1.Оперативни план НАСТАВНИКА**

-попуњава се сваке недеље за следећу недељу

-пише се у табели коју преузимате са сајта школе (потребно је проверити на сајту школе да ли је образац промењен УВЕК пре попуњавања)

-попуњава се ТЕК КАД МИНИСТАРСТВО ОБЈАВИ РАСПОРЕД РТС-а за СЛЕДЕЋУ НЕДЕЉУ да бисте видели шта вам одговара или најкасније до недеље ујутру

-доставља се на школски мејл по попуњавању (зависи кад РТС објави распоред), најкасније до недеље ујутру

-подаци који се уносе су скоро исти као у табели 2.

ВАЖНО ЗА ИЗРАДУ ПЛАНА !!!

РТС часови су НИСУ ОБАВЕЗНИ за план и НЕ МОРАТЕ их се држати!

Можете на основу распореда РТС часова и најављених јединица за ваш предмет за следећу недељу:

1. Све РТС часове искористити
2. неке РТС часове искористити, а неке изоставити из свог плана
3. неке или све РТС часове можете проширити допуном садржаја у складу са својим планом (у плану пишете нпр. РТС час: Именице –проширивање: Врсте речи, утврђивање, а тако ћете и у дневнику писати)
4. све их можете изоставити из свог плана и радити по своме ако имате боље решење.

Препорука је опција 3, то је комбинација оног што држава нуди и оног што ви хоћете!

Користили или не користили РТС часове, имате потпуну слободу одступите од плана који сте предали септембра и да се враћате на раније обрађене, најважније садржаје, као и да за ново градиво- обраде бирате само најважније садржаје, а неке изостављате.

Од вас се и очекује да рад прилагодите ситуацији па се немојте слепо држати септембарског плана већ реално бирајте шта је за децу најважније!

**ТАБЕЛА 2.Оперативни план ШКОЛЕ**

-попуњава се сваке недеље за следећу недељу

-попуњава се у Гугл табели (линк који сте добили мејлом, свако уноси за себе) ОДМАХ након што сте попунили ТАБЕЛУ 1.

-подаци који се уносе су скоро исти као у табели 1.

**II Реализација наставе**

-не бомбардујте децу захтевима, задацима и порукама

-задајте им КЉУЧНЕ садржаје да утврђују, понављају или обрађују нове

-договорите дан када комуницирате са децом за који предмет да им се не би дневно обраћало много наставникаа са различитим захтевима

-домаћи задајте недељно максимално: 3 х српски и математика, 1 х остали предмети

-ко год је у могућности, препорука је да се користи нека платформа за учење (само ако има могућности)

**III Евиденција наставе (Електронски дневник) -** вероватно ће изазвати највише потешкоћа

**-РТС часови (ко их користи)** уписују се истог дана када су емитовани по реду емитовања (нпр. За пети су емитовани српски, математика и географија- математика се уписује као други час) и уноси се назив наставне јединице (пише се нпр. РТС час: Именице –проширивање (уколико га имате): нпр. Врсте речи, утврђивање)

-препоручује се да се **остали часови** уписују петком по следећем упутству:

А) уносите их у ДАН и у ЧАС када их ПО РАСПОРЕДУ имате, ако није заузето РТС часом другог колеге

Б) уносите их у ДАН када их ПО РАСПОРЕДУ имате, где остане слободно

В) ако ни то не можете, пишете га у дан У КОМ ЈЕ ОСТАЛО МЕСТА и напоменете када сте час заиста реализовали

Г) ако ни А ни Б ни В не успете, онда телефонски решавамо

ФОНДА нека се, колико је год могуће, држе они чији предмети ће бити на Завршном испиту, а за нпр. физичко је нереално да се сада реализује три пута недељно, језици могу једном недељно и итд. АЛИ не знам да ли ће бити већи проблем ако не упишемо цео фонд или ако упишемо цео фонд, а ванредно стање.

ПИШИТЕ РЕАЛНО ШТА ЗАИСТА РАДИТЕ У ДАН КАДА ТО РАДИТЕ!

**IV Евиденција постигнућа ученика**

-бројчане оцене се не уносе у дневник, за сада

-водите педагошку евиденију индивидуално (тефтер, свеска...) о раду и ангажовању ученика

-у дневнику поред картице ,,оцена'' за одабраног ученика имате опцију ,,додај активност'' и ту је потребно да уносите главна запажања о напредовању и активностима детета на основу више података из тефтера/ свеске (запажања у дневник уносите РЕАЛНОМ ДИНАМИКОМ, као и кад сте оцењивали бројчано, НЕ ТРЕБА за сваку активност или домаћи уносити у дневник).

**Додатна упутства за ИОП**

-достављајте прилагођене материјале деци

-уколико немате могућност да достављате прилагођене задатке свим ученицима који раде по ИОП-у, упутите их на РТС часове за први циклус и нека понешто бележе у свесци па ћете ту свеску искористити за оцењивање